Alaquàs concedirà la medalla d'or de la ciutat al col·lectiu quaderns d'investigació.
31/07/2020

# Alaquàs concedirà la medalla d'or de la ciutat al col·lectiu quaderns d'investigació.

*   31/07/2020
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=18951

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F18951%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20concedir%C3%A0%20la%20medalla%20d%27or%20de%20la%20ciutat%20al%20col%C2%B7lectiu%20quaderns%20d%27investigaci%C3%B3.)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/18951/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/18951/31072020img_3589_Form_4.jpg)](https://www.alaquas.org/ficheros/documentos/2020/2/18951/31072020img_3589_Form_10.jpg "<a href='https://www.alaquas.org/ficheros/documentos/2020/2/18951/31072020img_3589_Form_10.jpg' target=_blank><i class='fa fa-external-link' aria-hidden='true'></i>.Alaquàs concedirà la medalla d'or de la ciutat al col·lectiu quaderns d'investigació.</a>")

El Ple de la Corporació Municipal va aprovar ahir per unanimitat aquesta iniciativa proposada per Alaquàs Debat per tal de reconèixer el treball realitzat per aquest col·lectiu i la seua contribució a la història d'Alaquàs.

Alaquàs concedirà la Medalla d’Or de la ciutat al col·lectiu Quaderns d’Investigació en reconeixement a la tasca desenvolupada durant els seus 40 anys de vida. El Ple de la Corporació Municipal d’Alaquàs va aprovar ahir per unanimitat aquesta proposta conjunta presentada per tots els grups municipals a iniciativa d’Alaquàs Debat.

La Medalla d’Or de la ciutat d’Alaquàs és un dels reconeixements més prestigiosos que l’Ajuntament atorga. Es tracta d’un reconeixement municipal creat per a premiar mèrits extraordinaris que concórreguen en personalitats, entitats o corporacions, per haver prestat servei a la ciutat o dispensat honors a ella.

La publicació Quaderns d’Investigació s’ha convertit en el “llibre del poble” i és una part integrant del municipi que s’ha convertit en un referent comarcal de primer ordre gràcies al seu treball desenvolupat per tal de deixar constància de la història local.

Per aquest motiu, el col·lectiu Alaquàs Debat va posar en marxa una iniciativa participativa per a demanar aquesta Medalla. En este procés s’ha aconseguit més de 700 adhesions per mitjans telemàtics, gent d’Alaquàs i d’altres de l’Horta Sud així com el suport d’entitats i organitzacions i molts col·lectius del poble. També s’han adherit a la iniciativa alcaldesses i alcaldes actuals i passats així com un bon nombre de representants del món acadèmic, educatiu, cultural, insititucional i polític.

**40 anys de Quaderns d’Investigació**

El col·lectiu Quaderns d’Investigació compleix enguany 40 anys i durant aquests anys, el seu treball ha sigut clau en la història d’Alaquàs. Des dels seus inicis han vingut treballant i editant any rere any una publicació en què les investigacions i estudis realitzats han versat sobre les activitats, els comportaments, les formes de vida, les tradicions, les creacions artístiques i els problemes de les persones d’Alaquàs.

Durant aquestes quatre dècades s’han publicat al voltant de 3200 fotografies antigues i més de tres-cents estudis documentats per més de 120 persones investigadores. Totes elles, des de visions plurals, han contribuït a recuperar la memòria i la identitat d’Alaquàs, aportant la seua mirada històrica i tenint com a principals protagonistas les i els alaquasers.

Des de les seues pàgines ha eixit el fonament històric i social que ha fet possible esdeveniments tan transcendentals per a Alaquàs com la recuperació del Castell Palau com a edifici públic, l’agermanament amb la ciutat italiana de Cremona i el reconeixement com a festa d’interés turísitic per al Cant de la Carxofa i la Cordà. A més, molts dels episodis històrics estudiats a les pàgines del llibre del poble han servit com a base de diverses obres literàries i musicals.

Però, més enllà dels estudis objectius que amb rigor s’han desenvolupat sobre el monument, és fonamental el paper que Quaderns ha tingut en la lluita d’Alaquàs per la defensa de la seua identitat a través de la recuperació del seu Castell. Quaderns va ser una peça clau en el procés de recuperació que va concloure en 2003 amb l’obertura per a tota la ciutadania del major símbol de la ciutat d’Alaquàs.